בארי דאגלס

בארי ג'יימס דאגלס (באנגלית: Barry James Douglas; נולד ב-4 בספטמבר 1989) הוא כדורגלן סקוטי המשחק בעמדת המגן השמאלי. לאחר ששיחק עבור קווינס פארק ודנדי יונייטד בסקוטלנד, הצטרף דאגלס ללך פוזנן מליגת העל הפולנית ב-2013 וזכה עמה באליפות לעונת 2014/2015. הוא חתם בקוניאספור הטורקית ב-2016 ולאחר מכן עבר ב-2017 לוולברהמפטון וונדררס. לדאגלס הייתה עונה מוצלחת בוולבס, שהסתיימה בזכייה באליפות הצ'מפיונשיפ ובהעפלה לפרמייר ליג, ובמרץ 2018 שיחק לראשונה במדי נבחרת סקוטלנד. הוא הצטרף ללידס יונייטד ב-2018 ובסיום עונת 2019/2020 זכה פעם נוספת באליפות הצ'מפיונשיפ ובהעפלה לפרמייר ליג. ב-2021 שב ללך פוזנן, וזכה באליפות השנייה שלו במדי הקבוצה. דאגלס, שנולד בגלאזגו וגדל בשכונת פולוק (Pollok) שבעיר, החל לשחק בקבוצות הצעירות של מועדון הכדורגל ליווינגסטון אך שוחרר בגיל 16 מכיוון שהוגדר "קטן מדי". דאגלס לא שיחק כדורגל במשך כשנה, לפני שהצטרף לקבוצת קווינס פארק ונכלל בסגל הקבוצה הבוגרת משנת 2008. הוא ערך את הופעת הבכורה שלו במסגרת הליגה הסקוטית השנייה במשחק מול סטראנר, והפך לשחקן ההרכב הראשון של המועדון החובבני ועבד במקביל כטכנאי מקררים מתלמד. הופעותיו משכו את תשומת ליבם של כמה מועדונים מקצוענים, זאת על אף שקווינס פארק נשרה לליגה הסקוטית השלישית ב-2009. דאגלס הוסיף להרשים ברמות הנמוכות והבקיע תשעה שערים מעמדת המגן במהלך עונת 2009/2010, כשהוא מסיים כמלך השערים של המועדון באותה עונה. ב-20 ביוני 2010 חתם דאגלס על חוזה מקצועני בקבוצת דנדי יונייטד מליגת העל הסקוטית, וערך את משחק הבכורה שלו באוגוסט של אותה שנה. לאחר שדנדי יונייטד החתימו מקווינס פארק את מחליפו בקבוצה, אנדרו רוברטסון, ביוני 2013, תוך ניצול מעמדה של האחרונה כקבוצה לא מקצוענית כדי לחמוק מתשלום דמי העברה, כפי שפעלו בזמן החתמתו של דאגלס, הגישו ראשי קווינס פארק תלונה בנושא להנהלת הליגה. לאחר הסכם פשרה הסכימה דנדי יונייטד לפצות את קווינס פארק על דאגלס ולשלם דמי השבחה על מכירה עתידית של רוברטסון. ב--28 במאי 2013 חתם דאגלס לשנתיים בקבוצת לך פוזנן מליגת העל הפולנית וערך את הופעת הבכורה שלו במשחק מול וידזב לודז' שהסתיים בניצחון קבוצתו 0–1, ב-29 בספטמבר. הוא הבקיע את שערו הראשון בקבוצה ב-3 באוגוסט 2014, בבעיטה חופשית בהפסד 2–3 מול ויסלה קרקוב, כבש פעם נוספת בבעיטה חופשית ב-6 במרץ 2015 בניצחון 0–2 מול יגלוניה ביאליסטוק ושער נוסף בניצחון 1–2 על ויסלה קרקוב ב-22 במרץ. דאגלס שיחק 27 משחקים במדי פוזנן שזכתה באליפות הליגה הפולנית לעונת 2014/2015 ובסופרקאפ הפולני. הוא כבש שער נוסף בבעיטה חופשית במסגרת משחקי ההעפלה לליגת האלופות מול סרייבו ב-22 ביולי 2015. בסך הכול השתתף ב-75 משחקים בכל המסגרות, במהלכם הבקיע חמישה שערים. בינואר 2016 חתם דאגלס בקוניאספור מליגת העל הטורקית ושיחק את משחקו הראשון בקבוצה מול גלאטסראיי ב-6 בפברואר. דאגלס זכה עם קוניאספור בגביע הטורקי לעונת 2016/2017, במשחק בו ניצחה הקבוצה את איסטנבול בשאקשהיר בבעיטות הכרעה. בסך הכול שיחק ב-45 משחקים בכל המסגרות במדי קוניאספור, ובכלל זה ארבעה משחקים במסגרת הליגה האירופית. ב-1 ביולי 2017 הוחתם דאגלס על ידי מאמן וולברהמפטון וונדררס מהצ'מפיונשיפ, נונו אספריטו סנטו, על חוזה לשנתיים, כשלמועדון ניתנה אפשרות להחתימו לשנה נוספת, תמורת סכום שלא פורסם. הוא ערך את משחק הבכורה שלו בקבוצה ב-5 באוגוסט, בניצחון 0–1 על מידלסברו שנערך באצטדיון מוליניו. לאחר שבוע הבקיע שער בכורה בניצחון החוץ 0–2 על דרבי קאונטי. ב-22 בנובמבר הבקיע בבעיטה חופשית ממרחק גדול בניצחון 1–4 על לידס יונייטד, והיה מועמד לתואר שחקן החודש של נובמבר 2017. דאגלס סייע לוולברהמפטון לזכות באליפות הצ'מפיונשיפ של עונת 2017/2018, כשתרם חמישה שערים ו-14 בישולים מעמדת המגן השמאלי, וסיים את העונה כמבשל המצטיין של הליגה, יחד עם רוברט סנודגראס מאסטון וילה. ב-28 ביולי 2018 חתם דאגלס לשלוש שנים בלידס יונייטד מהצ'מפיונשיפ תמורת סכום שפרטיו לא פורסמו, וקיבל את החולצה מספר 3. משחק הבכורה שלו לעונת 2018/2019 התקיים ב-5 באוגוסט, בניצחון 1–3 מול סטוק סיטי, כשדאגלס מבשל את אחד השערים. הוא סבל ממספר פציעות בתחילת 2019, החמיץ מספר משחקים וראה את עמדת המגן השמאלי נתפסת על ידי אזג'יאן אליוסקי. ב-30 במרץ קרע גיד בברכו במהלך הניצחון הדחוק 2–3 מול מילוול, ומכיוון שכל שלושת החילופים של קבוצתו כבר בוצעו, נותר לשחק עד סיומו ואף בישל את שער השוויון כשקבוצתו הייתה בפיגור 1–2, ומאמנו שיבח אותו על הקרבתו. בשל הפציעה סיים את העונה, כולל שלבי הפלייאוף. במהלך עונת 2018/2019, שהייתה רוויית פציעות, שיחק דאגלס 27 משחקים בכל המסגרות ובישל חמישה שערים. לידס סיימה את העונה הרגילה במקום השלישי, לאחר שהחמיצה את העלייה האוטומטית לפרמייר ליג משני המקומות הראשונים בשל הפסד לוויגן אתלטיק שאירע שלושה משחקים לסיום העונה, ב-19 באפריל. עבור דאגלס הגיעה העונה לסיומה בשל פציעתו, בעוד לידס מפסידה לדרבי קאונטי במשחקי חצי גמר הפלייאוף. במשחק הגמר הפסידה דרבי קאונטי לאסטון וילה, שהעפילה לפרמייר ליג. לאחר שלושה חודשים בהם היה מושבת בשל פציעתו, שב דאגלס לסגל הקבוצה ב-10 ביולי, והשתתף במשחק ידידות בו הביסה לידס בתוצאה 0–5 את יורק סיטי במסגרת ההכנות לעונת 2019/2020. הוא פתח את העונה כמגן השמאלי הקבוע של לידס, אך סדרת פציעות דחקה אותו לספסל פעם נוספת, כאשר בעמדה שלו שיחק אליוסקי. לאחר משחק טוב כמחליף מול ווסט ברומיץ' אלביון ב-1 בינואר 2020 שהסתיים בתוצאה 1-1, החליט מאמן לידס, מרסלו בייאלסה, שדאגלס יפתח במשחק מול ארסנל, במסגרת הסיבוב השלישי של גביע ה-FA. הוא שיחק את מלוא 90 הדקות של המשחק, בו ניצחה ארסנל 0–1, אך במשחק הבא הוחלף בתחילת המחצית השנייה על ידי אליוסקי כאשר שפילד ונסדיי גברה 0–2 על לידס באלנד רואד ב-11 בינואר. לאחר שעונת הכדורגל האנגלית הופסקה במרץ 2020 בשל התפרצות נגיף הקורונה חודשה הליגה במהלך יוני, ולידס העפילה לפרמייר ליג לאחר היעדרות של 16 שנים, תוך שהיא זוכה באליפות הצ'מפיונשיפ לאחר סיום מוצלח של העונה. דאגלס שיחק לראשונה בעונת 2020/2021 במשחק גביע הפוטבול ליג מול הול סיטי ב-25 בספטמבר, בו הפסידה לידס 8–9 בבעיטות הכרעה, לאחר שהמשחק הסתיים בתוצאה 1-1. במאי 2021 עזב דאגלס את לידס, עם תום חוזהו בקבוצה. ב-16 באוקטובר 2020 הושאל דאגלס לבלקברן רוברס מהצ'מפיונשיפ עד לסוף העונה. ב-21 בנובמבר 2020, במשחקו השלישי בקבוצה, הוא בישל לסאם גלאגר את שער השוויון בתיקו 1-1 מול לוטון טאון. ב-2 ביולי 2021 שב דאגלס ללך פוזנן, כאשר חתם בקבוצה על חוזה לשנתיים. ב-23 ביולי 2021 שיחק לראשונה לאחר שובו לקבוצה, בתיקו 0–0 מול רדומיאק ראדום. את שערו הראשון לעונת 2021/2022 הבקיע ב-13 באוגוסט בבעיטה חופשית, בניצחון קבוצתו 3–1 על ל.ק.ס. נצצ'ה. ב-5 באפריל 2022 הבקיע צמד ובישל פעם אחת בניצחונה של לך פוזנן 0–3 על אולימפיה גרודז'ונדז, במסגרת חצי גמר הגביע הפולני. בסיום עונת 2021/2022 זכה עם לך פוזנן באליפות ליגת העל הפולנית. דאגלס זומן לראשונה לסגל נבחרת סקוטלנד במרץ 2018. הופעת הבכורה שלו בנבחרת התרחשה במשחק ידידות ב-27 במרץ של אותה שנה, כאשר שותף כמחליף בניצחון 0–1 על הונגריה. דאגלס משחק בעמדת המגן השמאלי ויכול לשחק גם כקיצוני שמאלי. בנוסף, הוא ידוע בזכות יכולותיו בביצוע בעיטות חופשיות ובניצול מצבים נייחים. באוגוסט 2019 השתתף דאגלס בכמה פרקים בסדרה הדוקומנטרית על לידס יונייטד בהפקת פריים וידאו, "קחו אותנו הביתה", שתיעדה את עונת 2019/2018 של המועדון. קריין הסדרה הוא שחקן הקולנוע האוסטרלי זוכה האוסקר ואוהד לידס יונייטד, ראסל קרואו. מעודכן ל-12 במאי 2024 הופעות במשחקי הפלייאוף של הליגה הסקוטית השנייה שתי הופעות במשחקי הפלייאוף של הליגה הסקוטית השלישית והופעה אחת בגביע האתגר הסקוטי הופעות בליגה האירופית ארבע הופעות בליגת האלופות ושלוש בליגה האירופית הופעה בסופר קאפ הפולני הופעה אחת במוקדמות ליגת האלופות, שבע הופעות בקונפרנס ליג הופעות בקונפרנס ליג לך פוזנן ליגת העל הפולנית (2): 2014/2015, 2021/2022 הסופר קאפ הפולני (1): 2015 קוניאספור הגביע הטורקי (1): 2016/2017 וולברהמפטון וונדררס פוטבול ליג צ'מפיונשיפ (1): 2017/2018 לידס יונייטד פוטבול ליג צ'מפיונשיפ (1): 2019/2020 מדיה וקבצים בנושא בארי דאגלס בוויקישיתוף בארי דאגלס, באתר Transfermarkt בארי דאגלס, באתר Soccerway בארי דאגלס, באתר WorldFootball.net בארי דאגלס, באתר FootballDatabase.eu Barry James Douglas (in Turkish), Turkish Football Federation Barry Douglas, Wolverhampton Wanderers FC Ewan Murray, "Barry Douglas: 'I don't take anything for granted. I' ve experienced the real world'", The Guardian. 22 March 2018 Scott McDermott, "The big interview: Well-travelled Scots defender Barry Douglas ready to conquer Turkey as football adventure continues", Daily Record. 6 March 2016 "Barry Douglas keeps his cool amid raft of plaudits", The Scotsman. 4 February 2010 10 Facts About Barry Douglas, Leeds United. 28 July 2018 Barry Douglas joins United, Dundee United F.C. 21 June 2010 £300k Robertson boost a cut above for Queen's Park, The Herald. 27 July 2014 Jakub Szymczak, "Barry Douglas zawodnikiem Lecha Poznań" (in Polish). Lech Poznań. 28 May 2013 Clive Lindsay, "Dundee United: Barry Douglas signs for Lech Poznan". BBC Sport. 28 May 2013 Games played by Barry Douglas in 2013/2014, Soccerbase Games played by Barry Douglas in 2014/2015, Soccerbase SuperLech, www.90minut.pl (in Polish). 10 August 2015 Mateusz Szymandera, "Douglas opuścił zgrupowanie" (in Polish). Lech Poznań. 21 January 2016 Games played by Barry Douglas in 2013/2014, Soccerbase Alan Temple, Former Dundee United & Queen’s Park favourite Barry Douglas makes history by lifting Turkish Cup with Konyaspor, Dead Line News. June 1, 2017 Games played by Barry Douglas in 2016/2017, Soccerbase Barry Douglas: Wolves sign Konyaspor defender, BBC Sport. 1 July 2017 Wolverhampton Wanderers 1–0 Middlesbrough, BBC Sport. 5 August 2017 Wolves vs Leeds United Reaction: Douglas, Cavaleiro, Jota and Costa score as Wanderer run riot, Birmingham Mail. 22 November 2017 EFL Exclusive: Barry Douglas on Wolves, winning, and winter, EFL. 22 December 2017 Wolves: Championship leaders promoted to Premier League after Fulham draw with Brentford, BBC Sport. 14 April 2018 Championship 2017/2018 » Assists, World Football Barry Douglas Signs FOR Leeds United, Leeds United. 28 July 2018 Leeds Impress To Beat Stoke In Opener, BBC Sport. 5 August 2018 Aiden Cusick, Marcelo Bielsa vows he will not forget Barry Douglas bravery after Leeds United left-back suffers season-ending injury. HITC. 4 April 2019 Barry Douglas Injury Update, Leeds United. 2 April 2019 Leeds 1 Wigan 2, BBC Sport. 19 April 2019 Leeds United 2–4 Derby County (Derby win 4–3 on agg), BBC Sport. 15 May 2019 Ian Woodcock, Aston Villa 2 – 1 Derby County, BBC Sport. 27 May 2019 Report: York City 0-5 Leeds United, Leeds United. 10 July 2019 West Bromwich Albion 1 Leeds United 1, BBC Sport. 1 January 2020 Kris Smith, Gjanni Alioski v Barry Douglas: The Growing Selection Dilemma at Leeds United after Recent Outings. Football League World. 3 January 2020 Marcelo Bielsa reveals four Leeds United changes for Arsenal FA Cup clash and issues Whites injury update, Yorkshire Evening Post. 4 January 2020 Emlyn Begley, Arsenal 1-0 Leeds United, BBC Sport. 6 January 2020 Leeds United 0-2 Sheffield Wednesday, BBC Sport. 11 January 2020 Championship: Leeds United promoted to Premier League after 16-year absence, BBC Sport. 17 July 2020 Leeds 1 Hull City 1, BBC Sport. 25 September 2020 Graham Smyth, Leeds United reveal retained list - 15 players to exit Elland Road this summer, Yorkshire Evening Post. 27 May 2021 Blackburn Rovers: Barry Douglas & Tom Trybull join on loan, BBC Sport. 16 October 2020 Luton Town 1 Blackburn Rovers 1, BBC Sport. 21 November 2020 Wielki powrót! Barry Douglas znów w Lechu, Lech Poznan. 2 July 2021 Bruk-Bet Termalica Nieciecza – Lech Poznań 1:3, Lech Poznan. 13 August 2021 Mateusz Jarmusz, Lech Poznań zagra w finale Pucharu Polski! "Barry Douglas Show" w Grudziądzu, Lech Poznan. 5 kwietnia 2022 (בפולנית) Six new faces in Alex McLeish's Scotland squad for March friendlies, BBC Sport. 12 March 2018 Matthew Lindsay, Hungary win was positive, but Alex McLeish still needs time to get it right, says Scotland new boy Barry Douglas, The Herald. 29 March 2018 Tim Spiers, How Barry Douglas helps Wolves' foreign legion feel at Home. Express & Star. 31 January 2018 Kyle Picknell, Take Us Home: Leeds United Gets Better the More it Focuses on Bielsa, Joe.co.uk. 16 August 2019